《野宿》
清代·宋权

曲水浮天际，孤村傍废城。农人星卜夜，荒寺磬为更。

渔火当空乱，风泉入暮清。欣然如有托，不复念长征。

作者简介：（1598—1652）明末清初河南商丘人，字元平，一字平公，号雨恭。明天启五年进士，由阳曲知县累官顺天巡抚。崇祯末降清，授原官，官至内翰林国史院大学士。曾两主会试。在官六年，致仕归，号归德老农。